တောင်းဆိုးပလုံးဆိုးသာ ပစ်ရိုးရှိသည်၊ သားဆိုးသမီးဆိုး ပစ်ရိုးထုံးစံမရှိ

တောင်းဆိုးပလုံးဆိုးသာ ပစ်ရိုးရှိသည်၊ သားဆိုးသမီးဆိုး ပစ်ရိုးထုံးစံမရှိ သည် မြန်မာဆိုရိုးစကား ဖြစ်သည်။

အဓိပ္ပာယ်

တောင်းဆိုးပလုံးဆိုးသာ ပစ်ရိုးရှိသည်၊ သားဆိုးသမီးဆိုး ပစ်ရိုးထုံးစံမရှိ ဆိုသည်မှာ အသုံးမဝင်တော့သော တောင်းနှင့် ပလုံးကဲ့သို့သော အရာဝတ္ထုများကို စွန့်ပစ်နိုင်သော်လည်း မိဘများသည် မည်မျှပင် ဆိုးသွမ်းသော သားသမီးဖြစ်စေ စွန့်ပစ်လေ့မရှိဟု ဆိုလိုသည်။ ဤဆိုရိုးစကားသည် မိဘနှင့် သားသမီးကြားရှိ ခိုင်မြဲသော ဆက်ဆံရေးနှင့် မိဘတို့၏ မေတ္တာတရားကို ဖော်ပြသည်။ မိဘများသည် သားသမီးများအပေါ်တွင် မည်သည့်အခြေအနေမျိုးတွင်မဆို ခွင့်လွှတ်သည်းခံပြီး စောင့်ရှောက်လိုသော စိတ်ဆန္ဒ ပြင်းထန်ကြသည်။ ထို့ကြောင့် သားသမီးများ မည်မျှပင် ဆိုးသွမ်းနေပါစေ စွန့်ပစ်ရန် ဝန်လေးကြသည်။

ကိုးကားချက်များ

   တောင်းပလုံးဆွေးရင်သာ ပစ်ရိုးထုံး ရှိပါတယ်၊ သားသမီးဆိုးလို့ ပစ်ရိုးထုံး မရှိပါဘူး။ [၁၂၉၂] ဒဂုန်၊ ၁၀၊ ၁၂၂။ ၁၂၁။
   ငါ့မှာ အမေဖြစ်နေတော့ တောင်းဆိုးပလုံးဆိုးသာ ပစ်ရမယ်၊ သားဆိုးသမီးဆိုးကို ပစ်ရိုးမရှိဘူးဆိုတဲ့ စကားလိုတဖားဖားနဲ့ ရုံးတို့ဂါတ်တို့ လိုက်နေရမယ် မဟုတ်လား၊ [၁၃၀၃] ဘဝ။ ၃၀၁။

ကိုးကား

Category:မြန်မာဆိုရိုးစကားများ